
Uznesenie Mestský súd Bratislava II v právnej veci navrhovateľa: G. B., Q. XX.XX.XXXX, W. U. X. Q. XX, XXX XX U. a odporcu: D. B., Q. XX.XX.XXXX, W. U. X. Q. XX, XXX XX U. o návrhu navrhovateľa na zníženie výživného, takto rozhodol: I. Súd návrh navrhovateľa zo dňa 08.03.2024 odmieta. II. Žiadny z účastníkov nemá nárok na náhradu trov konania. odôvodnenie: 1. Dňa 08.03.2024 bol tunajšiemu doručený návrh navrhovateľa na zníženie príspevku na výživu, v tom čase, maloletého syna. Vzhľadom na to, že návrh neobsahoval všetky podstatné náležitosti, bol navrhovateľ uznesením č. k. 37P/33/2024-7 zo dňa 26.04.2024 vyzvaný na doplnenie svojho návrhu. Predmetné uznesenie bolo navrhovateľovi doručené dňa 17.05.2024, čo preukazuje doručenka v súdnom spise. Vzhľadom na to, že navrhovateľ nielenže nedoplnil svoje podanie v stanovenej 15 dňovej lehote, ale ani do dňa vydania tohto uznesenia, súd rozhodol tak, že podanie navrhovateľa zo dňa 08.03.2024, ktorým žiadal začať konanie o zníženie príspevku na výživu, v tom čase, maloletého syna, odmietol. 2. Podľa § 123 ods. 1 Civilného sporového poriadku podanie je úkon určený súdu. 3. Podľa § 23 ods. 1 Civilného mimosporového poriadku, konanie sa začína na návrh. 4. Podľa § 25 Civilného mimosporového poriadku v návrhu na začatie konania sa okrem všeobecných náležitostí podania uvedie označenie účastníkov, ich zástupcov, ak ich majú, pravdivé a úplné opísanie rozhodujúcich skutočností, označenie dôkazov na ich preukázanie a musí byť zjavné, čoho sa navrhovateľ domáha. 5. Podľa § 129 ods. 1 Civilného sporového poriadku ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 6. Podľa § 129 ods. 3 Civilného sporového poriadku ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 7. Podľa § 129 ods. 4 Civilného sporového poriadku ak sa podanie opraví alebo doplní v celom rozsahu v súlade s výzvou podľa odseku 1 najneskôr do uplynutia lehoty na podanie odvolania proti uzneseniu o odmietnutí podania, o odvolaní proti tomuto uzneseniu môže rozhodnúť súd, ktorý ho vydal.
8. Podľa § 52 Civilného mimosporového poriadku žiaden z účastníkov nemá nárok na náhradu trov konania, ak tento zákon neustanovuje inak. 9. Vzhľadom na to, že navrhovateľ svoje podanie zo dňa 08.03.2024 nedoplnil, a to nielen v súdom stanovenej 15 dňovej lehote, ale ani do dňa vydania tohto uznesenia, súd rozhodol tak, že podanie navrhovateľa zo dňa 08.03.2024 odmietol. 10. Vzhľadom k vyššie uvedeným skutočnostiam a s poukazom na citované ustanovenia zákona súd rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu je na podklade § 355 ods. 2 v spojení s § 357 písm. b) Civilného sporového poriadku prípustné odvolanie, ktoré je možné podať v lehote 15 dní od jeho doručenia na Krajský súd v Trnave prostredníctvom tunajšieho súdu, písomne a v troch vyhotoveniach.

